Source: https://www.riigiteataja.ee/akt/73019
Timestamp: 2020-02-27 08:27:11+00:00
Document Index: 1181894

Matched Legal Cases: ['§ 1', '§ 191', '§ 18', '§ 2', '§ 33', '§ 33']

Isikut tõendavate dokumentide seaduse ja digitaalallkirja seaduse muutmise seadus – Riigi Teataja
Isikut tõendavate dokumentide seaduse ja digitaalallkirja seaduse muutmise seadus
Vastu võetud 12.06.2001
Vabariigi Presidendi 20. juuni 2001. a otsusega nr 1096
§ 1. Isikut tõendavate dokumentide seaduses (RT I 1999, 25, 365; 2000, 25, 148; 26, 150; 40, 254; 86, 550; 2001, 16, 68; 31, 173) tehakse järgmised muudatused:
1) seadust täiendatakse §-ga 191 järgmises sõnastuses:
« § 191. Isikutunnistusele kantavad digitaalsed andmed
(3) Käesoleva paragrahvi lõikes 1 nimetatud sertifikaatide väljaandmist teostab digitaalallkirja seaduse § 18 lõikes 1 nimetatud sertifitseerimisteenuse osutaja.»;
2) paragrahvi 20 täiendatakse lõikega 3 järgmises sõnastuses:
« (3) Isikutunnistusele kantavate digitaalsete andmete kehtivusaja määrab Vabariigi Valitsus määrusega. Digitaalsete andmete kehtivusaeg ei tohi ületada isikutunnistuse kehtivusaega. Digitaalsete andmete kehtivusaja lõppemine ei ole isikutunnistuse kehtivuse lõppemise aluseks.»
§ 2. Digitaalallkirja seaduses (RT I 2000, 26, 150; 92, 597) tehakse järgmised muudatused:
« (3) Sertifikaadi väljaandja kinnitab iga tema poolt väljaantud sertifikaadi.»;
2) paragrahvi 8 lõike 1 punkt 3 muudetakse ja sõnastatakse järgmiselt:
« 3) sertifikaadi taotleja avalik võti või volitus sertifitseerimisteenuse osutajale isikliku ja avaliku võtme moodustamiseks;»;
3) paragrahvi 8 lõige 2 muudetakse ja sõnastatakse järgmiselt:
« (2) Kui käesoleva paragrahvi lõikes 1 nimetatud avalduses sisaldub sertifikaadi taotleja avalik võti, peab sertifikaadi taotleja tõendama, et sellele vastav isiklik võti on tema valduses.»;
4) paragrahvi 18 lõige 2 tunnistatakse kehtetuks;
5) paragrahvi 20 lõiget 2 täiendatakse punktiga 111 järgmises sõnastuses:
« 111) väljaantavate sertifikaatide kinnitamise kord;»;
6) paragrahvi 20 lõike 2 punkt 13 muudetakse ja sõnastatakse järgmiselt:
« 13) tegevuskava juhuks, kui on saanud võimalikuks sertifitseerimisteenuse osutaja või tema tegevuse jäljendamine teenuse osutamisel;»;
« (3) Ajatempliteenuse osutaja kinnitab tema poolt väljaantud ajatemplid.»;
8) paragrahvi 27 lõiget 2 täiendatakse punktiga 31 järgmises sõnastuses:
« 31) väljaantavate ajatemplite kinnitamise kord;»;
9) paragrahvi 27 lõike 2 punkt 7 muudetakse ja sõnastatakse järgmiselt:
« 7) tegevuskava juhuks, kui on saanud võimalikuks ajatempliteenuse osutaja või tema tegevuse jäljendamine teenuse osutamisel;»;
10) paragrahvi 33 lõike 1 punktid 1 ja 2 muudetakse ja sõnastatakse järgmiselt:
« 1) seadusliku esindaja poolt allkirjastatud isiku või asutuse teenuse osutajana registreerimise avalduse, kuhu on märgitud ka isiku või asutuse avalik võti (avalikud võtmed), mida isik või asutus hakkab sertifitseerimis- või ajatempliteenuse osutamisel kasutama;
2) sama avalduse digitaalsel kujul, mis on kinnitatud väljaantavate sertifikaatide ja ajatemplite kinnitamise korra kohaselt, millele on lisatud tõendus sertifitseerimis- või ajatempliteenuse osutamisel kasutatavate isiklike võtmete valdamise kohta;»;
11) paragrahvi 34 lõige 5 muudetakse ja sõnastatakse järgmiselt:
« (5) Registri volitatud töötleja kinnitab registreeritud teenuse osutajate käesoleva seaduse § 33 lõike 1 punktis 1 märgitud avalikud võtmed.»;
12) paragrahvi 44 lõiked 1 ja 2 muudetakse ja sõnastatakse järgmiselt:
« (1) Sertifitseerimisteenuse osutaja ja ajatempliteenuse osutaja käesoleva seaduse § 33 lõike 1 punktis 1 märgitud avaliku võtme kinnitamiseks kasutatava registri volitatud töötleja avaliku võtme kinnitab ja sellele vastava isikliku võtme kasutusala määrab teede- ja sideminister.
(2) Sertifitseerimisteenuse osutaja ja ajatempliteenuse osutaja poolt sertifitseerimis- ja ajatempliteenuse osutamiseks kasutatava avaliku võtme ja sellele vastava isikliku võtme kasutusala kinnitab registri volitatud töötleja.»